เมื่อตอนเย็นลูกออกไปเล่นหน้าบ้าน สักพักวิ่งเข้ามาเกิดอาการอ้วก อ้วก3-4ครั้ง เหมือนมีอะไรติดคอ สักพักก้หายอ้วก ตื่นเช้ามาเกิดอาการไอ ไอแบบมีเสมหะ และมีน้ำมูกไหล อยากทราบว่า สาเหตุเกิดจากมีสิ่งแปลกปลอมอยู่ในคอไหมค่ะ
สวัสดีค่ะ อาการดังกล่าวมา อาจจะมีเรื่องไอและระคายคอเป็นหลัก กระตุ้นทำให้เกิดอาการอาเจียนขึ้นมาได้โดยอาการไอมาก อาจมีสาเหตุจาก-คออักเสบจากเชื้อไวรัสหรือเชื้อแบคทีเรีย มีอาการไอ มีน้ำมูก เจ็บคอ-ไข้หวัดใหญ่ มีไข้สูง มีน้ำมูก เสมหะ ปวดตามตัว-ต่อมทอนซิลอักเสบ อาจเจ็บคอมาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ แต่มักไม่มีไข้-ไซนัสอักเสบ อาจมีการปวดตามใบหน้าร่วมด้วยการมีสิ่งแปลกปลอมในคอ ก็อาจทำให้เกิดอาการไอได้เช่นกัน แต่มักมีอาการที่รุนแรงเช่่นหายใจไม่ออก ไม่ค่อยมาด้วยเสมหะหรือน้ำมูกหากไอมาก เสมหะข้นเขียว มีไข้สูง หรือไอมากติดต่อกันจนอาเจียน ควรพาไปพบแพทย์เพื่อตรวจเพิ่มเติมการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น